open-index/open-wikipedia-markdown huggingface dataset:
Γιούλεν Λοπετέγι

Ο **Γιούλεν Λοπετέγι** (Julen Lopetegui Argote, προφορά ισπανικά και βασκικά: ['ʝulen lope'teɣi aɾ'ɣote], Αστέασου, Γκιπούθκοα, 28 Αυγούστου 1966) είναι Ισπανός τέως ποδοσφαιριστής και νυν προπονητής. Ως ποδοσφαιριστής αγωνίστηκε στη θέση του τερματοφύλακα ξεκινώντας την καριέρα του από τις ακαδημίες της Ρεάλ Σοσιεδάδ και αγωνιζόμενος σε διάφορες ομάδες της Πριμέρα Ντιβισιόν και τερματίζοντας την καριέρα του τη σαιζόν 2001-2002. Ξεκίνησε να εργάζεται ως προπονητής τη σαιζόν 2003-2004, αναλαμβάνοντας τη Ράγιο Βαγιεκάνο και περνώντας από τη Ρεάλ Μαδρίτης Καστίγια, την Πόρτο και την Εθνική Ισπανίας (μεταξύ 2010-2014 ως προπονητής των μικρών κατηγοριών και μεταξύ 2017 και 2018 στην εθνική ανδρών) για να καταλήξει στην Ρεάλ Μαδρίτης το καλοκαίρι του 2018.

## Παραπομπές


Κατηγορία:Ισπανοί προπονητές ποδοσφαίρου
Κατηγορία:Ισπανοί ποδοσφαιριστές
Κατηγορία:Βάσκοι ποδοσφαιριστές
Κατηγορία:Ποδοσφαιριστές Ράγιο Βαγιεκάνο
Κατηγορία:Προπονητές ποδοσφαίρου Ράγιο Βαγιεκάνο
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές ΚΝ Λογρονιές
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Προπονητές ποδοσφαίρου Ρεάλ Μαδρίτης
Κατηγορία:Προπονητές ποδοσφαίρου Ρεάλ Μαδρίτης Καστίγια
Κατηγορία:Προπονητές ποδοσφαίρου ΦΚ Πόρτο
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Τερματοφύλακες ποδοσφαιριστές
Κατηγορία:Ισπανοί προπονητές ποδοσφαίρου στο εξωτερικό
Κατηγορία:Προπονητές νικητές ΟΥΕΦΑ Γιουρόπα Λιγκ
Μνημείο Εθνομαρτύρων

Το **Μνημείο Εθνομαρτύρων** ( *Jatiya Smriti Saudha*) είναι το εθνικό μνημείο του Μπαγκλαντές, που έχει κατασκευαστεί στη μνήμη όσων έχασαν τη ζωή τους στο Απελευθερωτικό Πόλεμο του Μπανγκλαντές του 1971, που έφερε την ανεξαρτησία και απέσπασε το Μπαγκλαντές από το Πακιστάν. Το μνημείο βρίσκεται στο Σαβάρ, περίπου 35 χλμ. βορειοδυτικά της πρωτεύουσας Ντάκα. Σχεδιάστηκε από τον Μαϊνούλ Χοσσάιν.
μικρογραφία|Ο Σιέντ Μαϊνούλ Χοσσάιν μπροστά από το Μνημείο Εθνομαρτύρων

## Ιστορία
μικρογραφία|Αριστερή θέα
Τα σχέδια για το μνημείο ξεκίνησαν το 1976. Μετά την επιλογή του τόπου, την ανάπτυξη δρόμου και γης, πραγματοποιήθηκε ένας εθνικός διαγωνισμός τον Ιούνιο του 1978. Μετά την αξιολόγηση των 57 προτάσεων, επιλέχθηκε το σχέδιο του Σιέντ Μαϊνούλ Χοσσάιν. Η κύρια δομή, η τεχνητή λίμνη και άλλες εγκαταστάσεις ολοκληρώθηκαν το 1982. Εγκαινιάστηκε στις 16 Δεκεμβρίου του 1982.

Η αρχιτεκτονική αποτελείται από επτά ζεύγη τοίχων με τριγωνικό σχήμα ή πρίσματα. Το εξώτερο ζεύγος είναι το μικρότερο σε ύψος, αλλά μεγαλύτερη σε έκταση, με τα πιο εσωτερικά ζεύγη να αλλάζουν σταδιακά την αναλογία ύψους-πλάτους, και το εσώτατο ζευγάρι, συνεπώς, αποτελεί το σημείο αιχμής της αρχιτεκτονικής. Κάθε ένα από αυτά τα επτά ζεύγη των τοίχων συμβολίζει ένα σημαντικό κεφάλαιο στην ιστορία του Μπανγκλαντές, δηλαδή το Κίνημα Γλώσσας το 1952, την εκλογή του Ενωμένου Μετώπου το 1954, το Κίνημα Συντάγματος το 1956, το Εκπαιδευτικό Κίνημα το 1962, το Κίνημα Έξι Στοιχείων το 1966, τη Μαζική Εξέγερση του 1969 και τέλος η κλιματολογική εκδήλωση του Απελευθερωτικού Πολέμου το 1971, που οδήγησε στην ανεξαρτησία του Μπαγκλαντές.

Τέλος, η κατασκευή του μνημείου ξεκίνησε το 1978. Η δομή ολοκληρώθηκε το 1982.

## Γκαλερί

File:Sriti shoud.jpeg|
File:Jatiyo_Smriti_Soudho,_Savar_(3).jpg|
File:Lake of National Martyrs' Memorial.jpg|
File:জাতীয় স্মৃতিসৌধ.jpg|
File:Jatiyo Smriti Soudho left view (01).jpg|
National Martyrs' Memorial 3.jpg|


## Δείτε επίσης

* Αρχιτεκτονική του Μπαγκλαντές
* Φαζλούρ Ραχμάν Χαν

## Παραπομπές


## Εξωτερικοί σύνδεσμοι

Κατηγορία:Εθνικά σύμβολα του Μπανγκλαντές
Νοτουνέρ Γκάαν

Το **Νοτουνέρ Γκάαν** (, *Το Τραγούδι της Νεολαίας*), περισσότερο γνωστό (από την πρώτη γραμμή), ως *Τσολ Τσολ Τσολ* είναι το εθνικό εμβατήριο () του Μπαγκλαντές, του οποίου οι στίχοι και μελωδία γράφτηκαν από τον εθνικό ποιητή Καζί Ναζρούλ Ισλάμ το 1928. Πρωτοδημοσιεύτηκε στην εφημερίδα Σίχα ( *Φλόγα*) με τον τίτλο *Νοτουνέρ Γκάαν* ( *Το Τραγούδι της Νεολαίας*) και συμπεριλήφθηκε στο βιβλίο Σόντχα του Ναζρούλ ( *Το Βράδυ*). Η κυβέρνηση του Μπαγκλαντές ενέκρινε αυτό το τραγούδι ως εθνικό εμβατήριο του Μπαγκλαντές στις 13 Ιανουαρίου του 1972 στην πρώτη της συνεδρίασης μετά την ανεξαρτησία της χώρας. Οι πρώτες γραμμές από το τραγούδι παίζονται στις περισσότερες στρατιωτικές τελετές ή λειτουργίες. Η *[[The Daily Star (Μπανγκλαντές)|Daily Star]]* το έχει αναφέρει ως το εθνικό στρατιωτικό τραγούδι.

## Ιστορία
Την πρώτη εβδομάδα τουΦεβρουαρίου 1928, ο Ναζρούλ ήρθε στη Ντάκα για να παρακολουθήσει τη δεύτερη ετήσια διάσκεψη της Μουσουλμανικής Λογοτεχνικής Εταιρείας. Έγραψε αυτό το τραγούδι στο σπίτι του Σιέντ Αμπούλ Χοσσάιν στη Ντάκα.

## Στίχοι

Εδώ είναι το υπόλοιπο των αρχικών στίχων από τους οποίους προήλθε το εθνικό εμβατήριο του Μπανγκλαντές (συνεχίζοντας στο τελευταίο τμήμα):

## Δείτε επίσης

* Amar shonar Bangla (Εθνικός ύμνος του Μπαγκλαντές)
* Ο Μον Ρομζανέρ Όι Ρόζαρ Σέσε (Το πιο διάσημο Βεγγαλικό τραγούδι του Ιντ αλ-φιτρ)

## Παραπομπές


Κατηγορία:Ύμνοι
Κατηγορία:Πατριωτικά τραγούδια
Κατηγορία:Εμβατήρια
Νήσοι Τάνγκα

Οι **Νήσοι Τάνγκα** είναι νησιιωτική ομάδα στην Παπούα Νέα Γουινέα, που βρίσκεται βορειοανατολικά της Νέας Ιρλανδίας και μέρος του Αρχιπελάγους του Βπίσμαρκ. Αποτελείται από τέσσερα κύρια νησιά—τα Μποένγκ, Μαλεντόκ, Λιφ και Τέφφα—και μια σειρά από μικρότερα ακατοίκητα νησιά. Το Μποένγκ (με έκταση περίπου 27 τ.χλμ.) αποτελείται εξ'ολοκλήρου από ένα υπερυψωμένο, σχετικά με επίπεδη κορυφή οροπέδιο του Πλειστόκαινου, κοραλλιογενή ασβεστόλιθο, το οποίο ανεβαίνει σε 170 μέτρα πάνω από το επίπεδο της θάλασσας και έχει απόκρημνα βράχια γύρω από ένα μεγάλο μέρος της περιμέτρου του. Τα νησιά είναι υπολείμματα από ένα στρατοηφαίστειο που κατέρρευσε για να σχηματίσει μια καλντέρα. Το Λιφ (με υψόμετρο 283 μέτρων), το Τέφα (με υψόμετρο 155 μέτρων), και το Μαλεντόκ (με υψόμετρο 472 μέτρων) βρίσκεται στο χείλος της καλντέρας, ενώ τα νησιά Μπιτλίκ και Μπιτμπόκ είναι ηφαιστειακοί δόμοι κατασκευασμένοι κοντά στο κέντρο της καλντέρας.

Ο πρώην Πρωθυπουργός της Παπούα Νέας Γουινέας Τζούλιους Τσεν και ο Σουμσούμα, ηγέτης της Απεργίας του Ραμπαούλ του 1929 και ο Πρώτος Ενωτικός της χώρας κατάγεται από τα νησιά Τάνγκα.

Οι μυστικές κοινωνίες που ασκούνται στα νησιά είναι τα Σοκαπάνα, Τουμπουάν και Ινγκιάτ. Οι χοροί μάσκας όπως οι Λορ, Τεντάκ και Κιπόνγκ εκτελούνται κατά τη διάρκεια πολιτιστικών εκδηλώσεων.

## Πηγές
* F. L. S. Bell Sokapana: A Melanesian Secret Society. The Journal of the Royal Anthropological Institute Vol. 65* (Jul. - Dec., 1935), pp. 311-341    *
* Foster, Robert J. 1995, Social Reproduction and History in Melanesia: Mortuary Ritual, Gift Exchange and Custom in the Tanga Islands. Cambridge: Cambridge University Press.
* Holding, A. 2000. Anatomy of Context: Issues in Understanding of Tangan Views of Illness, Unpublished PhD thesis,Darwin College, University of Cambridge, Cambridge.
* Garling, Stephanie J 2007. Post-Lapita Evolutions or Revolutions? Interaction and Exchange in Island Melanesia: The View from the Tanga Islands Canberra: Australian National University.

Κατηγορία:Νησιά της Παπούα Νέας Γουινέας
Γλώσσα Ταϊρούμα

Η **Ταϊρούμα**, επίσης γνωστή ως **Ουαρίπι **από τη θέση που ομιλείται, είναι μια Διανεογουινεακή γλώσσα της Παπούα Νέας Γουινέας, στον κλάδο των γλωσσών Ελεμάν. Ομιλείται στην Επαρχία Κόλπου, στο κεντροδυτικό τμήμα της χώρας.

## Παραπομπές


Τ
Γλώσσα Φαϊουόλ

Η **Φαϊουόλ **είναι διανεογουινεακή γλώσσα του κλάδου Οκ της Παπούα Νέας Γουινέας. Ομιλείται στην Δυτική Επαρχία στο δυτικό μέρος της χώρας. Υπάρχουν πολλές διάλεκτοι, συμπεριλαμβανομένων της ίδιας της Φαϊουόλ, η Ανγκκιγιάκ, η Ουοπκέι και η Καουουόλ στα σύνορα με την Ινδονησία.

## Παραπομπές


Φ
Γλώσσα Βαάγκρι Μπούλι

Η **Βαάγκρι Μπούλι** είναι αταξινόμητη φυλετική Ινδοάρια γλώσσα της νότιας Ινδίας. Δεν συγγενεύει στενά με τα Χίντι ή τα Μαράθι. Το *Χακκιπίκκι* και άλλα τοπικά ονόματα για το λαό σημαίνει "αυτοί που πιάνουν πουλιά".

## Παραπομπές


Κατηγορία:Γλώσσες της Ινδίας
Ατάλ Μπιχάρι Βατζπαγί Χίντι Βισουαβιντγιαλάγια

Το **Ατάλ Μπιχάρι Βατζπαγί Χίντι Βισουαβιντγιαλάγια**, είναι κρατικό πανεπιστήμιο στην Μποπάλ του Μάντια Πραντές στη Ινδία. Ιδρύθηκε το Δεκέμβριο του 2011. Το πανεπιστήμιο πήρε το όνομά του από τον ποιητή στα Χίντι και και πρώην πρωθυπουργό της Ινδίας Ατάλ Μπιχάρι Βατζπαγί. Ο Μοχάν Λαλ Τσχίπα είναι ο πρώτος Αντιπρύτανης του πανεπιστημίου.

## Πανεπιστημιούπολη
Το 2016, το πανεπιστήμιο λειτουργούσε από δύο ενοικιαζόμενα κτίρια. Τα μαθήματα γίνονται στη παλιή Νομοθετική Συνέλευση του Μάντια Πραντές, ενώ οι διοικητικές λειτουργίες του βοηθούνται σε ένα κτίριο στη πανεπιστημιούπολη του Ανοιχτού Πανεπιστημίου του Μάντια Πραντές Μποτζ. Ο θεμέλιος λίθος για μια πανεπιστημιούπολη 50 εκταρίων στο Μουνγκάλια Κοτ ρίχτηκε το 2013.

## Χίντι
Το πανεπιστήμιο προωθεί τη μελέτη στα Χίντι. Το 2015 ζήτησε στο Ιατρικό Συμβούλιο της Ινδίας να επιτρέψει στους μαθητές να γράψουν έγγραφα μαθημάτων MBBS στα Χίντι. Το 2016 άνοιξε το πρώτο μάθημα μηχανικής στην Ινδία που διδάσκεται στη γλώσσα Χίντι, αν και το 2017 το πανεπιστήμιο εξετάζει τη διακοπή του προγράμματος λόγω έλλειψης μαθητών και υποδομών.

## Παραπομπές


## Εξωτερικοί σύνδεσμοι
* 

Κατηγορία:Χίντι
Ρατζκαμάλ Πρακασάν

Ο **Ρατζκαμάλ Πρακασάν** είναι αξιοσημείωτος εκδοτικός οίκος λογοτεχνίας στα Χίντι καθώς και αγγλόφωνων βιβλίων. Ιδρύθηκε το 1947, και εδρεύει στο Νέο Δελχί, έχοντας παραρτήματα στη Πάτνα, το Ράντσι, το Αλλαχαμπάντ, τη Καλκούτα και μερικές ακόμα πόλεις.

Επί του παρόντος, ο οίκος έχει άλλες τρεις εκδόσεις εκτός από το Ρατζκαμάλ Πρακασάν, που είναι το Ραντχακρίσνα Πρακασάν, το Λοκμπάρτι Πρακασάν και το Banyan Tree Books, που εκδίδει βιβλία στην αγγλική γλώσσα.

Ο οίκος είναι επίσης εκδότης για το Ινδικό Συμβούλιο Ιστορικής Έρευνας που εδρεύει στο Δελχί.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Χίντι
Γρηγόριος Παζιώνης

Ο **Γρηγόριος Ζ. Παζιώνης** (1887-1983) ήταν Έλληνας πολιτικός. Διατέλεσε δήμαρχος Δράμας από το 1929 έως το 1932 και νομάρχης στη Μακεδονία. Παράλληλα κατά την Κατοχή είχε φιλοναζιστική δράση και αργότερα καταδικάστηκε σε φυλάκιση από ειδικό δικαστήριο δωσιλόγων.

## Βιογραφικά στοιχεία
### Καταγωγή και πρώτα χρόνια
Γεννήθηκε στο Μελένικο της Βουλγαρίας. Καταγόταν από τη Δράμα και ο πατέρας του πέθανε όντας αιχμάλωτος των Βουλγάρων από τους οποίους ο ίδιος φυλακίστηκε. 

### Αυτοδιοικητική σταδιοδρομία
Εξελέγη δήμαρχος Δράμας το 1929 και παρέμεινε στο αξίωμα έως το 1932. Επίσης, διορίστηκε Νομάρχης Χαλκιδικής τον Οκτώβριο του 1935, για να παραιτηθεί τρεις μήνες μετά (Ιανουάριος 1936), προκειμένου να πολιτευτεί στις εκλογές του 1936. Δεν κατάφερε να εκλεγεί βουλευτής σε εκείνες τις εκλογές.  Έπειτα από την κήρυξη της δικτατορίας του Μεταξά, διορίστηκε Νομάρχης Έβρου τον Αύγουστο του 1938, όμως δύο χρόνια αργότερα, το 1940, τέθηκε σε διαθεσιμότητα. .

### Φιλοναζιστική δράση
Ήταν υπαρχηγός του συμπατριώτη του Γεωργίου Σπυρίδη κατά την περίοδο της Κατοχής (περίοδος κατά την οποία ήταν διευθυντής Στεγάσεως) και δραστηριοποιήθηκε πολιτικά στη Θεσσαλονίκη, συνεργαζόμενος με τους Γερμανούς. Τέθηκε επικεφαλής του Ναζιστικού Κόμματος Μακεδονίας και Θράκης. Φυλακίστηκε στο Γεντί Κουλέ και μετά την απελευθέρωση κατέφυγε στην Αυστρία και έπειτα στην Ελβετία, όπου συνελήφθη και παραπέμφθηκε σε δίκη.  Το 1946 κρατήθηκε στις φυλακές του Παύλου Μελά. Καταδικάστηκε σε φυλάκιση 2,5 ετών ως δωσίλογος και αποφυλακίστηκε το 1948.

### Τελευταία χρόνια
Απεβίωσε σε ηλικία 95 ετών στην Αθήνα στις 13 Ιουνίου 1983 και κηδεύτηκε την επομένη από τον ιερό ναό Αγίου Κωνσταντίνου και Ελένης στο νεκροταφείο Ζωγράφου. Άφησε τη σύζυγό του, Ελισάβετ και παιδιά.

## Βιβλιογραφία
*Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965.

## Παραπομπές


Κατηγορία:Έλληνες συνεργάτες της ναζιστικής Γερμανίας
Κατηγορία:Δήμαρχοι Δράμας
Κατηγορία:Νομάρχες Έβρου
Κατηγορία:Νομάρχες Χαλκιδικής
Μέλμπουρν Νάιτς ΦΚ

Η **Μέλμπουρν Νάιτς** (αγγλικά: *Melbourne Knights*) είναι αυστραλιανή ομάδα ποδοσφαίρου με έδρα το προάστιο Σάνσαϊν Νορθ της Μελβούρνης στη Βικτώρια. Η ομάδα διεξάγει τους εντόε έδρας αγώνες της αγώνες στο Νάιτς Στέιντιουμ, χωρητικότητας 15.000 θεατών (περίπου 4.000 καθήμενοι) το οποία το σωματείο έχει στην κατοχή του και λειτουργεί από το 1989. Εκτός από την ανδρική ομάδα, ο σύλλογος διαθέτει και γυναικεία ομάδα, όπως και τμήματα υποδομής. Ο σύλλογος μετέχει στα πρωταθλήματα της Ποδοσφαιρικής Ομοσπονδίας Βικτώριας. 

Είναι ένας από τους πιο επιτυχημένους ποδοσφαιρικούς συλλόγους στην Αυστραλία, που είναι ένα πρωτάθλημα δύο φορές και τέσσερις φορές πρωταθλητής στο νικηφόρο Εθνικό Πρωτάθλημα Ποδοσφαίρου (NSL). Ο σύλλογος εδρεύει στα δυτικά προάστια της Μελβούρνης και αντλεί μεγάλο μέρος της υποστήριξής του από την αυστραλοκροατική κοινότητα. Η σύνδεση της ομάδας με τις κροατικές της ρίζες παραμένει ισχυρή. Συμμετέχει τακτικά στο Οστρέλιαν-Κροάσιαν Σόκερ Τούρναμεντ.

## Ιστορία
Ο σύλλογος ιδρύθηκε το 1953 ως **Κροάτια** (Croatia) από μια μικρή ομάδα μεταναστών από την Κροατία στα δυτικά προάστια της Μελβούρνης. Ο σύλλογος αγωνίστηκε για πρώτη φορά στις 10 Απριλίου 1953. Ο σύλλογος έγινε μέλος της Βικτωριανής Ομοσπονδίας Ποδοσφαίρου το 1954, ενώ συμμετείχε σε πρωτάθλημα για πρώτη φορά την ίδια περιοδο στο νεοσύστατο Βικτόριαν Προβίσιοναλ Λιγκ (Victorian Provisional League). Η ομάδα ανέβηκε γρήγορα στις πολιτειακές κατηγορίες και στα μέσα της δεκαετίας του 1960 είχε γίνει ένας από τους ισχυρότερους συλλόγους της Βικτώριας, κερδίζοντας τον τίτλο του πολιτειακού πρωταθλήματος το 1968, το 1978 και το 1979.

Το 1984, μετά από αρκετά χρόνια προσπάθειας, η ομάδα κατάφερε να προβιβαστεί στο κορυφαίο πρωτάθλημα, στο Νάσιοναλ Σόκερ Λιγκ. Μέχρι τη δεκαετία του 1990 ο σύλλογος διέθετε την πρώτη ποδοσφαιρική ομάδα στην Αυστραλία, καθώς έφτασε στο Μεγάλο Τελικό του πρωταθλήματος στις 5 από τις 6 περιόδους, κερδίζοντας δύο φορές το 1994/95 και το 1995/96. Μετά την κατάρρευση του NSL το 2004, η Νάιτς υποβιβάστηκε στη Βικτόριαν Πρέμιερ Λιγκ, φτάνοντας στον Μεγάλο Τελικό το 2008. Η Νάιτς κατέκτησε το Ντόκερτι Καπ το 2014, όταν ο Τόμισλαβ Ούσκοκ σκόραρε στο 121ο λεπτό και έδωσε τη νίκη κόντρα στη Σάουθ Σπρίνγκβεϊλ στο Στάδιο Λέικσαϊντ.

## Επιτυχίες
.

;Εθνικές
***[[Νάσιοναλ Σόκερ Λιγκ]]**
::Πρωταθλήτρια αγώνων κατάταξης (2): 1994/95, 1995/96
::Πρωταθλήτρια κανονικής διάρκειας (4): 1990/91, 1991/92, 1993/94, 1994/95
***Νάσιοναλ Σόκερ Λιγκ Καπ**
::Νικήτρια (1): 1994/95
;Πολιτειακές
***[[Βικτόριαν Πρέμιερ Λιγκ]]**
::Πρωταθλήτρια (3): 1968, 1978, 1979
***Βικτόριαν Στέιτ Λιγκ Ντιβίζιον 1**
::Πρωταθλήτρια (4): 1959, 1961 (ως Πρέστον Κρόατ), 1962, 1964
***[[Ντόκερτι Καπ]]**
::Νικήτρια (9): 1968, 1969, 1979, 1980, 1983, 1985, 1990, 1996, 2014
***Βικτόριαν Στέιτ Λιγκ Καπ**
::Νικήτρια (6): 1971, 1978, 1979, 1980, 1981, 1983
***AMPOL Cup/Μπάφαλο Καπ**
::Νικήτρια (8): 1968, 1971, 1972, 1977, 1978, 1980, 1986, 1987

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Αυστραλίας
Κατηγορία:Ιδρύσεις αθλητικών συλλόγων το 1953
Κατηγορία:Ποδοσφαιρικές ομάδες Αυστραλίας
Κατηγορία:Ιδρύσεις ποδοσφαιρικών ομάδων το 1953
Κτήριο Προεδρίας

Το **Κτήριο Προεδρίας** (Βοσνιακά, Κροατικά και Σερβικά: *Zgrada Predsjedništva* / Зграда Предсједништва) είναι η επίσημη κατοικία της Προεδρίας της Βοσνίας και Ερζεγοβίνης, η οποία εδρεύει στο δήμο του Σαράγεβο στη Βοσνία και Ερζεγοβίνη.

Μετά την Αυστροουγγρική κατοχή της Βοσνίας και Ερζεγοβίνης το 1878, η κατοχική διοίκηση χρειαζόταν έδρα στο κεντρικό Σεράγεβο για να φιλοξενήσει προσωπικό διαφόρων ειδικοτήτων και στρατιωτικό προσωπικό. Το νέο κυβερνητικό κτήριο ανατέθηκε από τον πρώτο δήμαρχο του Σαράγιεβο Μουσταφά Φαντιλπάσιτς και σχεδιάστηκε από τον αρχιτέκτονα Γιοσίπ Βάντσας σε αναγεννησιακό ύφος και κατασκευάστηκε από το 1884 έως το 1886. Το κτήριο παρέμεινε ως έδρα του αυστροουγγρικού καθεστώτος στην περιοχή, στεγάζοντας κυβερνητικές και στρατιωτικές υπηρεσίες, καθώς και δικαστήρια και αίθουσες τελετών. Μετά τον Α΄ Παγκόσμιο Πόλεμο, το κτήριο έγινε το αρχηγείο της κυβέρνησης της Μπανόβινας του Δρίνου στο Βασίλειο της Γιουγκοσλαβίας. Μετά τον Δεύτερο Παγκόσμιο Πόλεμο, το κτήριο έγινε η επίσημη κατοικία του Προέδρου της Σοσιαλιστικής Δημοκρατίας της Βοσνίας και Ερζεγοβίνης (εντός της Γιουγκοσλαβίας), καθώς και έδρα της Εκτελεστικής Επιτροπής της Λαϊκής Συνέλευσης. Κατά τη διάρκεια του πολέμου της Βοσνίας, το κτήριο χρησιμοποιήθηκε από την Ανώτατη Διοίκηση του Στρατού της Δημοκρατίας της Βοσνίας και Ερζεγοβίνης ως το στρατιωτικό της αρχηγείο. Το κτήριο υπέστη εξωτερικές και εσωτερικές ζημιές κατά τη διάρκεια του πολέμου, οι οποίες στη συνέχεια αποκαταστάθηκαν μερικώς.

Από το 1996, το κτήριο χρησιμοποιείται ως επίσημη κατοικία της συλλογικής Προεδρίας της Βοσνίας και Ερζεγοβίνης. Όλοι οι συλλογικοί αρχηγοί κρατών (και αναπληρωτές) χρησιμοποιούν το κτήριο ως κύρια κατοικία τους στο Σεράγεβο, καθώς και ως το τελετουργικό και εργασιακό γραφείο τους. Το υπουργικό συμβούλιο της κυβέρνησης της Βοσνίας και Ερζεγοβίνης επίσης συνέρχεται στο κτήριο και υπάρχουν κάποια κυβερνητικά τμήματα (συμπεριλαμβανομένου του Αρχείου της Βοσνίας και Ερζεγοβίνης).

Το κτήριο επίσης χρησιμοποιείται για κρατικούς και τελετουργικούς σκοπούς, καθώς και για την υποδοχή και συνάντηση με ξένους αξιωματούχους και αρχηγούς κρατών.

Κατά την διάρκεια των κοινωνικών διαδηλώσεων στη Βοσνία και Ερζεγοβίνη το 2014, τα παράθυρα του Κτηρίου Προεδρίας σπάστηκαν με πέτρες που ρίχτηκαν από διαδηλωτές που έβλεπαν το κτήριο ως πιθανή πηγή της χρόνιας δυσλειτουργίας της Βοσνίας. Επίσης, ξέσπασε πυρκαγιά σε μέρος του κτηρίου.

## Παραπομπές


## Εξωτερικοί σύνδεσμοι

* Πληροφορίες για το Κτήριο της Προεδρίας από την Προεδρία της Βοσνίας και Ερζεγοβίνης

Κατηγορία:Κτίρια και κατασκευές στο Σαράγεβο
Διεθνές Κέντρο Παιδιών και Νέων

Το **Διεθνές Κέντρο Παιδιών και Νέων** (βοσνιακά: Međunarodni centar za djecu i omladinu / Међународни центар за дјецу и омладину) είναι πολιτιστικό και καλλιτεχνικό κέντρο που βρίσκεται στο δήμο Νόβο Σαράγεβο στο Σαράγεβο της Βοσνίας και Ερζεγοβίνης. Κατασκευάστηκε το 1961 και αρχικά ονομαζόταν το Πολιτιστικό Κέντρο Βάσο Πελάγκιτς προς τιμήν του Βάσα Πελάγκιτς, Σερβοβόσνιος συγγραφέας του 19ου αιώνα, γιατρός, εκπαιδευτικός, κληρικός, εθνικιστής και υποστηρικτής του ουτοπικού σοσιαλισμού. Το κέντρο καταστράφηκε έντονα κατά τη διάρκεια του Πολέμου της Βοσνίας και στη συνέχεια ανακαινίστηκε το 1997. Το 2001 το κέντρο επεκτάθηκε, αναδιαμορφώθηκε και αναστηλώθηκε ως Διεθνές Κέντρο Παιδιών και Νέων.

## Ιστορία
Μετά τον Δεύτερο Παγκόσμιο Πόλεμο, οι Γιουγκοσλαβικές κομμουνιστικές αρχές ξεκίνησαν ένα τεράστιο πρόγραμμα δημιουργίας υποδομών με στόχο την προώθηση της τέχνης και του πολιτισμού. Ένα από τα κυριότερα σημεία εστίασης του προγράμματος ήταν η δημιουργία πολιτιστικών κέντρων ριζικής βάσης σε κάθε δήμο όπου θα φιλοξενούσαν κινηματογραφικές προβολές, πολιτιστικές και λαογραφικές ομάδες, λογοτεχνικές βραδιές, μικρές θεατρικές παραστάσεις και άλλα.

Το 1961, οι αρχές ίδρυσαν ένα τέτοιο κέντρο στη συνοικία Γκρμπάβιτσα του δήμου Νόβο Σαράγεβο Εκείνη την εποχή, ήταν το μεγαλύτερο πολιτιστικό κέντρο στο δήμο του Σεράγεβο και πήρε το όνομά του από τον Βάσα Πελάγκιτς. Με την έναρξη του πολέμου της Βοσνίας και την πολιορκία του Σεράγεβο το 1992, το κέντρο βρέθηκε σε περιοχή ελεγχόμενη από τους Σέρβους και δέχτηκε μεγάλη ζημιά. Το 1997 ανακαινίστηκε και επεκτάθηκε το 2001, όταν ανασυγκροτήθηκε με ένα νέο όνομα - το Διεθνές Κέντρο Παιδιών και Νέων.

Σήμερα, το κέντρο φιλοξενεί καθημερινά εργαστήρια, εκθέσεις, θεατρικές παραγωγές και αθλητικές δραστηριότητες, Επίσης, είναι χώρος διεξαγωγής για μερικά ετήσια φεστιβάλ που διεξάγονται στη πόλη, συμπεριλαμβανομένων των Juventafest, FEDU και Beton Fest. Έχει φιλοξενήσει διάφορες συναυλίες.

## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Κτίρια και κατασκευές στο Σαράγεβο
Πολιτισμός του Τουρκμενιστάν

δεξιά|μικρογραφία|370x370εσ|Ένα Τουρκομάνος Γιομούτ με παραδοσιακή ενδυμασία, αρχές 20ού αιώνα.
Οι Τουρκομάνοι είναι παραδοσιακά νομάδες και ιππείς. Ακόμη και σήμερα, μετά την πτώση της ΕΣΣΔ, οι προσπάθειες αστικοποίησης των Τουρκομάνων δεν ήταν πολύ επιτυχημένες. Ποτέ δεν σχημάτισαν ένα συνεκτικό έθνος ή εθνοτική ομάδα μέχρι τη σφυρηλάτησή τους σε ένα από τον Ιωσήφ Στάλιν τη δεκαετία του 1930. Μάλλον χωρίζονται σε φυλές και κάθε φυλή έχει τη δική της διάλεκτο και το ύφος ενδυμασίας. Οι Τουρκμένοι είναι γνωστοί για την κατασκευή τουρκμενικών χαλιών, τα οποία συχνά αποκαλούνται λανθασμένα ως χαλιά Μπουχάρας στη Δύση. Αυτά είναι περίτεχνα και πολύχρωμα χαλιά, και αυτά βοηθούν επίσης στην ένδειξη της διάκρισης μεταξύ των διαφόρων τουρκομανικών φυλών.

Οι Τουρκομάνοι είναι Σουνίτες Μουσουλμάνοι αλλά, όπως και οι περισσότεροι νομάδες της περιοχής, εξασκούν το Ισλάμ συνδυάζοντας το με την προ-ισλαμική πνευματικότητα του ανιμισμού.

Ένας Τουρκομάνος μπορεί να ταυτιστεί οπουδήποτε με τα παραδοσιακά καπέλα "τελπέκ", τα οποία είναι μεγάλα μαύρα καπέλα από δέρμα προβάτου που μοιάζουν με το αφρός. Το παραδοσιακό ντύσιμο για άνδρες αποτελείται συνήθως από ψηλά καστανά καπέλα από δέρμα προβάτου και κόκκινη ρόμπα πάνω από λευκά πουκάμισα. Οι γυναίκες φορούν μακρά σακάκια πάνω από στενά παντελόνια (τα παντελόνια είναι διακοσμημένα με μια κορδέλα κεντήματος στον αστράγαλο). Οι γυναικείες κεφαλές συνήθως αποτελούνται από ασημένια κοσμήματα. Τα βραχιόλια και οι καρφίτσες διακοσμούνται με ημιπολύτιμους λίθους.

## Γλώσσα
Εκτός της πρωτεύουσας, η εθνική γλώσσα, τα Τουρκμενικά, είναι η πιο ευρέως διαδεδομένη. Στην Ασγκαμπάτ, η εύρεση ατόμου που δεν μιλούσε τα ρωσικά θα ήταν δύσκολη, ωστόσο με τις πρόσφατες προσπάθειες για την αναβίωση του αρχαίου πολιτισμού του Τουρκμενιστάν, τα τουρκμενικά επανακτούν γρήγορα τη θέση τους ως κύρια γλώσσα του κράτους.

## Λογοτεχνία
Δύο σημαντικοί αριθμοί στην τουρκμενική λογοτεχνία είναι οι ποιητές Μαγκτιμγκούλι Πιράγκι και Μαμμετγουελί Κεμίνε.

## Μουσική
Η τουρκμενική μουσική είναι πολύ παρόμοια με την Χορασανική μουσική.

## Γκαλερί

Αρχείο:Musée du Quai Branly Pendentif turkmene 04032012 1.jpg|Τουρκομανικό γυναικείο κόσμημα, μέταλλος και σάρδιος λίθος, 20ός αιώνας. Musée du Quai Branly, Παρίσι, Γαλλία.
Αρχείο:Musée du Quai Branly Bijou turkmene 04032012 1.jpg|Τουρκομανικό γυναικείο κόσμημα, ασήμι, χρησός και σάρδιος λίθος, 20ός αιώνας. Musée du Quai Branly, Παρίσι, Γαλλία.


## Δείτε επίσης

* Άλογο Αχάλ-Τεκέ
* Χαλί Γιομούτ
* Τουρκμενικό χαλί
* Ισλάμ στο Τουρκμενιστάν
* Μερβ
* Μουσική στο Τουρκμενιστάν
* Τουρκμενική κουζίνα
* Τουρκμενικά κοσμήματα

## Εξωτερικοί σύνδεσμοι

* Επίσημη κρατική ιστοσελίδα αφιερωμένη στο πολιτισμό του Τουρκμενιστάν
* Πολιτισμός του Τουρκμενιστάν-Lonely Planet

Κατηγορία:Πολιτισμός του Τουρκμενιστάν
Οικονομία του Δελχί

Η **οικονομία του Δελχί** είναι η 13η μεγαλύτερη μεταξύ των πολιτειών και ενωσιακών επικρατειών της Ινδίας. Το ονομαστικό ΑΠΕΠ της ΕΕΠ του Δελχί για το 2017-18 εκτιμήθηκε στα 6.86 λακχ κρορ (100 δισεκατομμύρια δολάρια) σημειώνοντας ετήσια αύξηση 8.1%. Ο ρυθμός ανάπτυξης το 2014-15 ήταν 9.2%. Το 2017-18, ο τριτογενής τομέας συνέβαλε στο 85% του ΑΠΕΠ του Δελχί, ακολουθούμενος από τον πρωτογενή και δευτερογενή τομέα με 12% και 3% αντίστοιχα. Ο τομέας των υπηρεσιών παρουσίασε ετήσια αύξηση 7.3%.

Το Δελχί είναι το μεγαλύτερο εμπορικό κέντρο στη Βόρεια Ινδία. Το 2016, οι πρόσφατες εκτιμήσεις της οικονομίας της αστικής περιοχής του Δελχί κυμαίνονταν από 167 δολ. έως 370 δισεκατομμύρια δολάρια (σε μονάδες αγοραστικής δύναμης) κατατάσσοντάς την είτε στην μεγαλύτερη είτε στην δεύτερη πιο παραγωγική περιοχή μετρό της Ινδίας.

## Βιομηχανία
Η μεταποιητική βιομηχανία αυξήθηκε σημαντικά καθώς οι εταιρείες καταναλωτικών αγαθών εγκατέστησαν μονάδες παραγωγής και έδρες στην πόλη. Η μεγάλη καταναλωτική αγορά του Δελχί και η διαθεσιμότητα ειδικευμένου εργατικού δυναμικού έχουν επίσης προσελκύσει ξένες επενδύσεις. Το 2001, ο μεταποιητικός τομέας απασχολούσε 1.440.000 εργαζομένους και η πόλη είχε 129.000 βιομηχανικές μονάδες.

## Υπηρεσίες
Οι κύριες βιομηχανίες υπηρεσιών είναι η πληροφορική, οι τηλεπικοινωνίες, τα ξενοδοχεία, ο τραπεζικός τομέας, τα μέσα ενημέρωσης και ο τουρισμός. Οι κατασκευές, η ηλεκτρική ενέργεια, η υγεία και υπηρεσίες κοινότητας και τα ακίνητα είναι σημαντικά για την οικονομία της πόλης.

### Εμπόριο
Το Δελχί έχει μία από τις μεγαλύτερες και ταχύτερα αναπτυσσόμενες λιανικές βιομηχανίες της Ινδίας.

### Τουρισμός
Το Παγκόσμιο Συμβούλιο Ταξιδιών και Τουρισμού υπολόγισε ότι ο τουρισμός απέφερε 3.2 δισεκατομμύρια δολάρια ΗΠΑ ή το 3.6% του ΑΕΠ της πόλης το 2016 και υποστήριξε 460.300 θέσεις εργασίας, δηλαδή 8,3% των συνολικών θέσεων εργασίας της πόλης. Ο τομέας αναμένεται να αναπτυχθεί με μέσο ετήσιο ρυθμό 10.8% φτάνοντας τα 8.9 δις δολάρια μέχρι το 2026 (3.7% του ΑΕΠ). Οι ξένοι τουρίστες αντιπροσώπευαν το 35.5% του συνόλου των δαπανών που σχετίζονται με τον τουρισμό στο Δελχί το 2016. Η μεγαλύτερη πηγή ξένων επισκεπτών στην πόλη ήταν οι Ηνωμένες Πολιτείες, οι οποίες αντιπροσώπευαν το 11% των ξένων τουριστικών επισκέψεων στην πόλη.

## Απασχόληση
Σύμφωνα με την οικονομική έρευνα του Δελχί (2005-2006), το εργατικό δυναμικό του Δελχί αποτελεί το 32.82% του πληθυσμού και αυξήθηκε κατά 52.52% μεταξύ των ετών 1991 και 2001. Η ανεργία στο Δελχί μειώθηκε από 12.57% το 1999–2000 σε 4.63% το 2003. Τον Δεκέμβριο του 2004, 636.000 άτομα εγγράφηκαν με διάφορα προγράμματα ανταλλαγής θέσεων εργασίας στο Δελχί. Το 2001 το συνολικό εργατικό δυναμικό στις εθνικές και πολιτειακές κυβερνήσεις και στον οιονεί κυβερνητικό τομέα ήταν 620.000 άτομα και ο ιδιωτικός τομέας απασχολούσε 219.000 άτομα.

Το ποσοστό συμμετοχής του εργατικού δυναμικού για τους κατοίκους του Δελχί ηλικίας άνω των 15 ετών ήταν 40.8% το 2015-16, χαμηλότερο από το 41.8% που καταγράφηκε το 2012-13. Το ποσοστό συμμετοχής του εργατικού δυναμικού στο Δελχί είναι χαμηλότερο από τον εθνικό μέσο όρο του 50.5%.

## Παραπομπές

Κατηγορία:Δελχί
Γιάνος Κάνταρ

Ο **Γιάνος Κάνταρ** (*János Kádár*, 26 Μαΐου 1912 – 6 Ιουλίου 1989) ήταν Ούγγρος κομμουνιστής πολιτικός. Από το 1956 έως το 1988 διετέλεσε Γενικός Γραμματέας του Ουγγρικού Σοσιαλιστικού Εργατικού Κόμματος. Από το 1956 έως το 1958 και από το 1961 έως το 1965 κατείχε επίσης το αξίωμα του Ούγγρου πρωθυπουργού. Ήδη από τότε που ζούσε, η περίοδος της πολιτικής του κυριαρχίας στο εσωτερικό και στο εξωτερικό ονομάστηκε Εποχή Κάνταρ.

## Καταγωγή και παιδική ηλικία
Η μητέρα του Γιάνος Κάνταρ, Μπορμπάλα Τσέρμανικ, ήταν σλοβακικής-ουγγρικής καταγωγής και εργαζόταν ως υπηρέτρια. Δεν παντρεύτηκε τον πατέρα του Κάνταρ, τον Γιάνος Κρέζινγκερ, και μεγάλωσε μόνη της τον γιο της. Ο Κάνταρ βαπτίστηκε καθολικός και έφερε το επώνυμο της μητέρας του.

## Παραπομπές


Κατηγορία:Πρωθυπουργοί της Ουγγαρίας
Κατηγορία:Ούγγροι κομμουνιστές
Κατηγορία:Αθεϊστές
Κατηγορία:Ήρωες της Σοβιετικής Ένωσης
Κατηγορία:Κάτοχοι του Βραβείου Ειρήνης Λένιν
Σεριζιανά Ιωαννίνων

Τα **Σεριζιανά** είναι ορεινό χωριό της πρώην επαρχίας Δωδώνης στο νομό Ιωαννίνων σε υψόμετρο 600 μέτρων.

## Γεωγραφικά στοιχεία - αξιοθέατα
Τα Σεριζιανά βρίσκονται στα νοτιοδυτικά όρια του νομού με το νομό Θεσπρωτίας και κοντά στον Αχέροντα ποταμό.  Απέχουν 69 χλμ ΝΔ. από την πόλη των Ιωαννίνων, 59 χλμ. Α. από την Πάργα και 45 χλμ. ΒΔ. από την Άρτα. Νότια του χωριού και σε απόσταση περίπου 4 χλμ. (μέσω Συκιών) επάνω στην επαρχιακή οδό Παλαιοχωρίου - Λούρου υπάρχει η τσιμεντένια γέφυρα των Σερζιανών. Σε απόσταση 100-200 μέτρων από τη γέφυρα ξεκινούν τα "Στενά του Αχέροντα" ή η "Χαράδρα του Αχέροντα" που καταλήγουν στους καταρράκτες στη γέφυρα της "Σκάλας Τζαβέλαινας" και θεωρούνται το πιο επικίνδυνο κομμάτι του ποταμού. Σε αρκετά τμήματα του ποταμού, εκεί που η ροή του είναι ομαλή, σχηματίζονται νερόλακκοι και μικρές λίμνες, τόποι ιδανικοί για τη διαβίωση πολλών αμφιβίων και ψαριών. Σε άλλες πλευρές, ο ποταμός κυλά ορμητικά μέσα από κατακόρυφους και ψηλούς βράχους. Αρκετές φορές το ύψος τους ξεπερνά τα 100 μέτρα, ενώ το πλάτος του ποταμού στα σημεία αυτά φτάνει τα δύο μέτρα. Σε μερικά πάλι σημεία, η επιφανειακή ροή του νερού είναι μικρότερη, κυρίως κατά τους καλοκαιρινούς μήνες (βλ. τα Στενά του Αχέροντα). Η τοποθεσία για τουριστικούς λόγους ονομάζεται οι "Πύλες του Άδη". Άλλα αξιοθέατα της περιοχής είναι το νεκροταφείο ελληνιστικών χρόνων που βρέθηκε κοντά στο δημοτικό σχολείο και έχει χαρακτηριστεί από το 1962 αρχαιολογικός χώρος και ιστορικό διατηρητέο μνημείο. Αξιόλογο εκκλησιαστικό μνημείο είναι ο ιερός ναός Κοίμησης της Θεοτόκου στη τοποθεσία "Κάμπος"  που το 1997 χαρακτηρίστηκε ως μνημείο που χρήζει ειδικής προστασίας. Πρόκειται για τρίκλιτη εκκλησία βασιλικού ρυθμού με θόλο, η οποία στα δυτικά έχει ξυλόστεγο γυναικωνίτη και ενσωματωμένο κωδωνοστάσιο και στα νότια χαγιάτι.

## Ιστορικά στοιχεία
Τα Σεριζιανά, από την περίοδο της τουρκοκρατίας, συγκαταλέγεται μεταξύ των 27 χωριών της *"Λάκκας Σουλίου"* ή *"Λακκοχώρια"* και ειδικότερα στα 14 της *"Λάκκας Μπότσαρη"*, έτσι όπως αυτά ονομάστηκαν προς τιμή του ήρωα του 1821, Μάρκου Μπότσαρη, ο οποίος καταγόταν και έζησε στην περιοχή για ένα διάστημα.

## Ονομασία - διοικητικά στοιχεία
Ο οικισμός μέχρι το 1951 ονομαζόταν **Σερζιανά** και έτσι αναγνωρίστηκε ως κοινότητα για πρώτη φορά, μετά την απελευθέρωση, το 1919 με το ΦΕΚ 184Α-19/08/1919. Σύμφωνα με το σχέδιο Καλλικράτης, μαζί με τις Συκιές, αποτελούν τη τοπική κοινότητα Σεριζιανών που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 ως οικισμός έχει πληθυσμό 66 κατοίκους ενώ ως κοινότητα 91.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Κατάλογος νομαρχών Κιλκίς

Ο **Νομάρχης Κιλκίς** ήταν ο διορισμένος (από το 1935 μέχρι το 1994) και εκλεγμένος (από το 1995 μέχρι το 2010) άρχων του '''Νομού Κιλκίς''' του ελληνικού κράτους. Ο νομός Κιλκίς ιδρύθηκε το 1934 και πρώτος νομάρχης ήταν ο Κωνσταντίνος Κρεββατάς, με θητεία έξι μηνών το 1935.

Οι νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι νομάρχες ήταν αιρετοί. Ο πρώτος αιρετός νομάρχης του Κιλκίς ήταν ο Γιώργος Φλωρίδης.

Η Νομαρχία Κιλκίς σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη του Κιλκίς.

Ως διάδοχος του νομάρχη μπορεί να θεωρηθεί ο Αντιπεριφερειάρχης Κιλκίς.

## Έπαρχος
Πρωθύστερος του νομάρχη ήταν ο Έπαρχος Κιλκίς. Έπαρχος χρημάτισε και ο Ηλίας Τσιρκινίδης (1915-1999).

## Διορισμένοι νομάρχες Κιλκίς

### Αιρετοί νομάρχες Κιλκίς

### Αντιπεριφερειάρχες Π.Ε. Κιλκίς

## Παραπομπές


*
Κιλκις
Ελιζαμπέτα Κανάλις

Η **Ελιζαμπέτα Κανάλις** (ιταλικά: Elisabetta Canalis), (γενν.12 Σεπτεμβρίου 1978, Σάσσαρι), είναι Ιταλίδα ηθοποιός, μοντέλο και παρουσιάστρια τηλεόρασης.

## Βιογραφία
Η Κανάλις γεννήθηκε στο Σάσσαρι της Σαρδηνίας το 1978. 
Ο πατέρας της, Τσέζαρε, είναι ένας ακτινολόγος στη Πανεπιστημιακή κλινική του Σάσσαρι, ενώ η μητέρα της, Μπρούνα, είναι δάσκαλα. Έχει έναν αδελφό τον Λουίτζι, ο οποίος είναι επίσης ένας ακτινολόγος και ο οποίος είχε εμπλακεί σε σκάνδαλο στην Ελβετία. 
Η Κανάλις πήγε σχολείο στο Σάσσαρι, όπου παρακολούθησε  την κλασική παιδεία, και στη συνέχεια μετακόμισε στο Μιλάνο για να σπουδάσει ξένες γλώσσες στο Πανεπιστήμιο του Μιλάνου, αν  και ποτέ δεν αποφοίτησε, επειδή άρχισε να εργάζεται ως χορεύτρια για το τηλεοπτικό κανάλι Canale 5 του Σίλβιο Μπερλουσκόνι σε ηλικία 21 ετών.

## Καριέρα

Η Ελιζαμπέτα Κανάλις ξεκίνησε σαν χορεύτρια για 
το τηλεοπτικό σόου Striscia la Notizia από το  1999 έως το  2002. Η Κανάλις είχε έναν δευτερεύοντα ρόλο στην ταινία Virgin Territory, που ήταν μια κωμωδία σε παραγωγή του Ρόμπερτο Καβάλι. Το 2005, αντικατέστησε την πολυάσχολη Μισέλ Χανζίκερ στο Love Bugs 2, στη δεύτερη σεζόν του Love Bugs.

Το 2009, αντικατέστησε την έγκυο Έλενα Σανταρέλι στην ιταλική έκδοση του Total Request Live, στο MTV Italia. 
Η Ελιζαμπέτα παρουσιάσε το Trofeo Birra Moretti το 2008, ένα καλοκαίρινο τουρνούα ποδόσφαιρου με την συμμετοχή της Νάπολι, Μίλαν και της Γιουβέντους.

## Προσωπική ζωή
Η Κανάλις είχε κάνει έναν αρραβώνα με τον ιταλό ποδοσφαιριστή Κριστιάν Βιέρι και είχε επίσης μια σύντομη σχέση με τον σκηνοθέτη Γκαμπριέλ Μουτσίνο μετά  το διαζύγιό του. Στη συνέχεια είχε μια σύντομη σχέση με ποδοσφαιριστή Ρετζινάλντο Ντα Σίλβα. Η Κανάλις είχε μια σχέση με τον Αμερικανό ηθοποιό Τζορτζ Κλούνεϊ για δύο χρόνια πριν  από τον χωρισμό τους, τον Ιούνιο του 2011. Στις 23 Νοεμβρίου 2011, η Κανάλις και ο Κλουνει ήταν μεταξύ των 200 μάρτυρών από το δικαστήριο του Μιλάνου στη δίκη του πρώην πρωθυπουργού της Ιταλίας Σίλβιο Μπερλουσκόνι με την κατηγορία ότι πληρώναν για να κάνουν σεξ με μια ανήλικη πόρνη (Ρούμπιγκέιτ). Το 2012, η Κανάλις είχε μια τριών μηνών σχέση με  τον κωμικό ηθοποιό Steve-O.

Η Κανάλις παντρεύτηκε τον ορθοπεδικό χειρουργό Μπραίαν Πέρρι στις 14 Σεπτεμβρίου 2014, 
Κατά τη
διάρκεια του
γάμου, ο Ιταλός τραγουδιστής Ατζέι Αλτζέρο τραγούδησε μια  έκδοση του Ave  Maria σε διάλεκτο της Σαρδηνίας. 
Στις 29 Σεπτεμβρίου το  2015,
γεννήθηκε η κόρη της, Σκάιλερ  Εύα.

## Φιλμογραφία
## Παραπομπές

## Εξωτερικοί σύνδεσμοι
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Κατηγορία:Ιταλίδες μοντέλα
Άλαν Πέρσι

Ο **Άλαν Πέρσι** (1480 - 1560) Άγγλος κληρικός και Ακαδημαϊκός ήταν τρίτος γιος του Χένρι Πέρσι, 4ου κόμη του Νορθάμπερλαντ και της Ματθίλδης Ερμπέρ (1448 - 1495) κόρης του Γουίλιαμ Ερμπέρ, 1ου κόμη του Πέμπροκ (1423 - 1469). Ο Άλαν Πέρσι ήταν Δάσκαλος στο Κολέγιο Σαιν Τζων του Κέιμπριτζ κσι αργότερα δάσκαλος στο Κολέγιο Τρίνιτι του Αρουντέκ που παραδόθηκε στον Ερρίκο Η΄ (1545). Δεν είναι γνωστή η εκπαίδευση του σε Πανεπιστήμιο, έγινε βικάριος του Γκίγκλεσγουικ στην Γιορκσάιρ (1508 - 1517). Δέχτηκε την πρυτανεία της Αγίας Άννας στο Λονδίνο (6 Μαίου 1515) και την κράτησε μέχρι το 1518. Τον νέο Κολέγιο του Σαιν Τζων στο Κέιμπριτζ τον διάλεξε στις 29 Ιουλίου 1516 σαν δεύτερο Δάσκαλο λόγω συνδέσεων με τον Οίκο του Λάνκαστερ αλλά παραιτήθηκε την 1 Νοεμβρίου 1518. Το Κολέγιο του παραχώρησε μια μικρή σύνταξη και δικαιώματα κατοικίας, ο Ερρίκος Η΄ του έδωσε στις 2 Απριλίου 1520 ένα σπίτι με κήπο στο Στέπνει του Μίντλεσεξ και παραιτήθηκε από όλα τα δικαιώματα του στο Κολέγιο την επόμενη χρονιά.

Ο Άλαν Πέρσι ακολούθησε εκκλησιαστική σταδιοδρομία, έγινε στις 25 Οκτωβρίου 1521 πρύτανης του Σαιν Μαρί Χιλλ στο Λονδίνο και κράτησε την θέση ισόβια, ο Τόμας Μπολέιν  υποκόμης του Μούλμπαρτον (1477 - 1539) τον διατήρησε στην πρυτανεία του Μούλμπαρτον στο Νόρφολκ (1526). Διαδέχτηκε την περίοδο 1535 - 1539 τον μουσικό Εδουάρδο Χιγκόνς στην θέση του Μάστερ της Κολεγιακής εκκλησίας του Αρουντέλ. Το Κολέγιο διασώθηκε στην Διάλυση των Μοναστηριών, από τις αρχές της δεκαετίας του 1450 δέχτηκε περιουσία από την *μονή του Χέιλινγκ* και από την διαλυμένη *μονή του Σαιν Τζων*. Η διάλυση του Κολεγίου αποφασίστηκε στην αυλή από τον Ερρίκο λόρδο του Μαλτράβερς, ο Άλαν μαζί με τους δυο υπότροφους, στις 12 Δεκεμβρίου 1545 το παρέδωσαν στον βασιλιά.
Ο Τόμας Χάουαρντ, 4ος δούκας του Νόρφολκ του έδωσε την πρυτανεία του Ίρσαμ στο Νόρφολκ, έγινε επίσης πρύτανης στο Στάνλει Ρέτζις του Γκλόστερσαιρ. Ο Χένρι Πέρσι πέθανε τον Μάιο του 1560 και τάφηκε στο παλιό παρεκκλήσι του Κολεγίου του Σαιν Τζων, ένα μνημείο από μάρμαρο και αλάβαστρο ανηγέρθη στην μνήμη του.

## Παραπομπές


## Πηγές
*Page, William, ed. (1973), "Collegiate churches: Arundel"
*"Percy, Alan". Dictionary of National Biography. London: Smith, Elder & Co. 1885–1900.

Κατηγορία:Οικογένεια Πέρσι
Χελλένικ Φούτμπολ Λιγκ

Η **Χελλένικ Φούτμπολ Λιγκ** (αγγλικά: *Hellenic Football League*) είναι μία ένωση η οποία αφορά ποδοσφαιρικά σωματεία από την Αγγλία. Kαλύπτει μια περιοχή που περιλαμβάνει τις αγγλικές κομητείες του Μπέρκσαϊρ, του Γκλόστερσαϊρ, του Όξφορντσαϊρ, του νότιου Μπάκιγχαμσαϊρ, του νότιου Χέρεφορντσαϊρ, του δυτικού Μείζονος Λονδίνου και του βόρειου Γουίλτσαϊρ. Υπάρχει επίσης μία ομάδα από το Χάμπσαϊρ και το Νορθάμπτονσαϊρ.

## Ιστορία
Ο φορέας ιδρύθηκε το 1953. Την περίοδο 2000–01 η Χελλένικ Φούτμπολ Λιγκ απορρόφησε την Τσιλτόνιαν Λιγκ διαθέτοντας πλέον την Πρέμιερ Ντιβίζιον, την Ντιβίζιον Ουάν Ιστ και την Ντιβίζιον Ουάν Γουέστ. Την περίοδο 2006–07, η Χελλένικ Λιγκ απορρόφησε την Ποδοσφαιρική Ομοσπονδία Μπάνμπερι Ντίστρικτ και Λορντ Τζέρσεϊ, με τρεις κατηγοορίες που έφεραν πλέον τον τίτλο Χελλένικ Βέτερανς Λιγκ.

Ξεκινώντας με την αναδιοργάνωση του 2004–05, η Χελλένικ Λιγκ τοποθετήθηκε στο 5ο και 6ο επίπεδο του Νάσιοναλ Λιγκ Σίστεμ. Οι σύλλογοι της Πρέμιερ Ντιβίζιον βρίσκονταν στο επίπεδο του Βήματος 5, το οποίο ανέβασε επίπεδο την Σάδερν Φούτμπολ Λιγκ Ντιβίζιον Ουάν (Βήμα 4).

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές διοργανώσεις Αγγλίας
Γενικές εκλογές της Μάλτας (2017)

**Γενικές εκλογές** διεξήχθησαν στη Μάλτα στις 3 Ιουνίου 2017. Στις εκλογές έλαβαν μέρος το Εργατικό Κόμμα με επικεφαλής τον πρωθυπουργό Τζόζεφ Μούσκατ, το Εθνικιστικό Κόμμα με επικεφαλής τον ηγέτη της αντιπολίτευσης Σιμόν Μπουσουτίλ, και άλλα 4 κόμματα. Ήταν οι εκλογές με τη συμμετοχή των πιο πολλών κομμάτων από τις εκλογές του 1962. Το αποτέλεσμα ήταν η νίκη των Εργατικών με ποσοστό 55% της λαϊκής ψήφου. Η προσέλευση έφτασε το 92% (1% λιγότερη σε σχέση με τις εκλογές του 2013).

## Ιστορικό
Στις προηγούμενες γενικές εκλογές, που διεξήχθησαν το Σάββατο 9 Μαρτίου 2013, το Εργατικό Κόμμα, με αρχηγό τον Μούσκατ, μετά από 15 χρόνια στην αντιπολίτευση, κατάφερε συντριπτική νίκη κατά του Εθνικιστικού Κόμματος του Λόρενς Γκόνζι, κερδίζοντας τις 37 από τις 67 έδρες του Μαλτέζικου Κοινοβουλίου. Μετά από αυτήν την ήττα, ο Γκόνζι παραιτήθηκε από την ηγεσία του Εθνικιστικού κόμματος. Ο Μούσκατ ορκίστηκε Πρωθυπουργός στις 11 Μαρτίου και σχημάτισε μία κυβέρνηση με 15 υπουργούς, που ήταν η μεγαλύτερη στη ιστορία της Μάλτας ως τότε. Το ρεκόρ ξεπεράστηκε όταν προστέθηκε ένας 16ος υπουργός, ο Κόνραντ Μίτσι.

Όταν ξέσπασε το σκάνδαλο με τα έγγραφα του Παναμά, το 2016, αποκαλύφθηκε ότι ο Πρωθυπουργός Μούσκατ, ο συνεργάτης του, Κιθ Σέμπρι, και ο υπουργός Μίτσι έχουν λογαριασμούς στο εξωτερικό, και τότε χιλιάδες άτομα συγκεντρώθηκαν και διαμαρτυρήθηκαν ζητώντας την παραίτηση του Πρωθυπουργού. Στο πλήθος ηγήθηκε ο αρχηγός της αντιπολίτευσης, ο νέος αρχηγός του Εθνικιστικού Κόμματος ο Σιμόν Μπουσουτίλ. Ο Σιμόν Μπουσουτίλ επανειλημμένα κατηγόρησε τον Μούσκατ για διαφθορά και τον κάλεσε να παραιτηθεί, οργανώνοντας διαμαρτυρίες.

Οι πρόωρες εκλογές ανακοινώθηκαν από τον πρωθυπουργό Μούσκατ την 1η Μαΐου 2017 εξαιτίας της εμπλοκής της συζύγου του σε σκάνδαλο. Ειδικότερα, η Μισέλ Μούσκατ κατηγορήθηκε ότι άνοιξε λογαριασμό στον Παναμά προκειμένου να φυλάει εκεί χρήματα προερχόμενα από δωροδοκία (μίζες) από το Αζερμπαϊτζάν.
 Ο λόγος που δόθηκε ήταν για να διασφαλιστεί η σταθερότητα της οικονομίας.

## Εκλογικό σύστημα
Το εκλογικό σύστημα στη Μάλτα είναι μεταφερόμενη μονοσταυρία, ένας τύπος αναλογικής εκπροσώπησης στο οποίο οι εκλογείς ψηφίζουν με σειρά προτίμησης. Οι 13 εκλογικές περιφέρειες είναι πενταεδρικές, οπότε αρχικά εκλέγονται 65 μέλη. Μετά, μπορούν να ανατεθούν έως και 4 πρόσθετες έδρες, έτσι ώστε να διασφαλιστεί ότι το κόμμα με τις περισσότερες ψήφους θα έχει την πλειοψηφία στο κοινοβούλιο.

## Αποτελέσματα

## Επακόλουθα
Ο πρωθυπουργός Μούσκατ χαιρέτισε την επανεκλογή του ως ψήφο εμπιστοσύνης στο κυβερνητικό του πρόγραμμα. Ο Μπουσιτίλ παραδέχθηκε την ήττα του στις εκλογές, μόλις έγιναν γνωστά τα πρώτα αποτελέσματα. Παράλληλα, υπέβαλε την παραίτησή του από την ηγεσία του κόμματός του. Από την πλευρά του, το Δημοκρατικό Κόμμα πανηγύρισε την εκλογή της αρχηγού του Μαελέν Φαρούτζια ως την πρώτη εκλεγμένη βουλευτή στην ιστορία του κόμματος και έκανε λόγο για ένα "ιστορικό αποτέλεσμα".

## Παραπομπές

## Εξωτερικοί σύνδεσμοι
* Εκλογική Επιτροπή 

2017
Μαλτα
Ίσθμιαν Λιγκ

Η **Ίσθμιαν Λιγκ** (αγγλικά: *Isthmian League*) είναι περιφερειακή ερασιτεχνική ποδοσφαιρική κατηγορία στην Αγγλία, που καλύπτει το Λονδίνο, την Ανατολική και τη Νοτιοανατολική Αγγλία και απαρτίζεται κυρίως από ημιεπαγγελματικά σωματεία.

Αποτελείται από 82 ομάδες σε τέσσερις κατηγορίες, την Πρέμιερ Ντιβίζιον, την Νορθ, Σάουθ Σέντραλ και Σάουθ Ιστ Ντιβίζιον. Μαζί με τη Σάδερν Φούτμπολ Λιγκ και τη Νόρδερν Πρέμιερ Λιγκ, αποτελεί το έβδομο και το όγδοο επίπεδο του συστήματος ποδοσφαιρικών πρωταθλημάτων Αγγλίας.

Οι ομάδες που προβιβάζονται στις κατηγορίες της ένωσης προέρχονται από διάφορα τοπικά πρωταθλήματα, ενώ οι ομάδες της κορυφαίας κατηγορίας της ένωσης προβιβάζονται στις κατηγορίες της Νάσιοναλ Λιγκ.

## Ιστορία
Ιδρύθηκε το 1905 από ερασιτεχνικούς συλλόγους στην περιοχή του Λονδίνου.

## Χορηγίες
Ακολουθούν οι χορηγοί των διοργανώσεων της ένωσης:

* Rothmans (1973–1977)
* Michael Lawrie (1977–78)
* Berger (1978–82)
* Servowarm (1982–85)
* Vauxhall-Opel (1985–90)
* Vauxhall (1990–91)
* Diadora (1991–95)
* ICIS (1995–97)
* Ryman (1997–2017)
* Bostik (2017–σήμερα)

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές διοργανώσεις Αγγλίας
Δασικές πυρκαγιές στην Πορτογαλία (Ιούνιος 2017)

Στα μέσα Ιουνίου του 2017 μια σειρά δασικών πυρκαγιών που ξέσπασαν στην κεντρική Πορτογαλία, στοίχισαν τη ζωή 66 ανθρώπων και προκάλεσαν τον τραυματισμό 204.
 
Τις προηγούμενες ημέρες, η Πορτογαλία είχε πληγεί από καύσωνα με θερμοκρασίες που ξεπερνούσαν τους 40 βαθμούς Κελσίου.

## Οι πυρκαγιές
Συνολικά 156 πυρκαγιές ξέσπασαν σε όλη τη χώρα το βράδυ της 17ης με τη 18η Ιουνίου 2017, οι περισσότερες κυρίως σε ορεινές περιοχές, 200 χιλ. βόρεια - βορειανατολικά της Λισαβόνας. Σε έναν αγροτικό δρόμο στο Pedrógão Grande, στην κεντρική Πορτογαλία, 30 άνθρωποι εγκλωβίστηκαν στα αυτοκίνητά τους και κάηκαν, ενώ άλλοι δεκαεφτά κάηκαν ενώ προσπαθούσαν να διαφύγουν με τα πόδια. Έντεκα άνθρωποι σκοτώθηκαν στο Nodeirinho, δίπλα στο δρόμο IC8, ενώ άλλοι 12 κατάφεραν να γλυτώσουν κοντά στο Mó Grande βρίσκοντας καταφύγιο σε μια δεξαμενή νερού δίπλα στο δρόμο. Τα πυροσβεστικά ελικόπτερα δεν μπορούσαν να συμμετάσχουν στην κατάσβεση με ρίψεις νερού λόγω του πυκνού καπνού. Μερικοί κάτοικοι των περιοχών που επλήγησαν έκαναν λόγο για καθυστερημένη αντίδραση της πυροσβεστικής.

Συνολικά μέχρι την 20η Ιουνίου κάηκαν 44.969 εκτάρια γης, από τα οποία 29.693 εκτάρια στο Pedrógão Grande. Ο Πορτογάλος πρωθυπουργός Αντόνιο Κόστα μίλησε για την μεγαλύτερη τραγωδία των τελευταίων χρόνων όσον αφορά τις δασικές πυρκαγιές και κήρυξε τη χώρα  σε τριήμερο εθνικό πένθος.

## Διεθνής υποστήριξη
Στην κατάσβεση των πυρκαγιών συμμετείχαν περισσότεροι από 1.700 πυροσβέστες. Βοήθεια σε πυροσβεστικά αεροπλάνα και ανθρώπινο δυναμικό έστειλαν η Γαλλία, η Ισπανία και το Μαρόκο, ενώ η Ευρωπαϊκή Ένωση στις 18 Ιουνίου ξεκίνησε τη διαδικασία συντονισμού της διεθνούς βοήθειας προς την Πορτογαλία για την ανακούφιση των πληγέντων.

Τα συλλυπητήρια και την αλληλεγγύη τους στο πορτογαλικό λαό εξέφρασαν ο Ευρωπαίος Επίτροπος Χρήστος Στυλιανίδης, ο Γάλλος Πρόεδρος Εμμανουέλ Μακρόν και ο πρωθυπουργός της Ισπανίας Μαριάνο Ραχόι, ενώ δήλωσαν έτοιμοι να προσφέρουν κάθε αναγκαία βοήθεια στην Πορτογαλία. Σοκαρισμένος από την καταστροφή δήλωσε και ο Γενικός Γραμματέας του ΟΗΕ, Αντόνιο Γκουτέρες, που υποσχέθηκε την παροχή κάθε αναγκαίας βοήθειας.

## Αίτια
Η πιθανότερη αιτία για τις πυρκαγιές που προκάλεσαν την τεράστια αυτή καταστροφή, ήταν η κεραυνοί στη διάρκεια μιας καταιγίδας χωρίς βροχή που έπληξε την περιοχή πριν ξεσπάσουν οι φωτιές.

Παρόλα αυτά και μολονότι είχε επισημανθεί εγκαίρως από τις αρχές οι αιτίες των πυρκαγιών, ο Πρόεδρος της Ένωσης Πορτογάλων Πυροσβεστών (Portuguese Firefighters League) εξέφρασε τη θέση ότι επρόκειτο για έργο εμπρηστών.

## Παραπομπές


Κατηγορία:Περιβαλλοντικές καταστροφές
Football Malaysia LLP

Η **Football Malaysia Limited Liability Partnership** (FMLLP) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Μαλαισία. Ιδρύθηκε κατά τη διάρκεια της ιδιωτικοποίησης του συστήματος ποδοσφαιρικών πρωταθλημάτων Μαλαισίας. Η εταιρεία λειτουργεί και διευθύνει πέντε ποδοσφαιρικές διοργανώσεις της Μαλαισίας υπό τη δικαιοδοσία της, μεταξύ των οποίων η Λίγκα Σούπερ, η Λίγκα Πρέμιερ, το Λιγκ Καπ Μαλαισίας, το Κύπελλο Μαλαισίας και το Σούπερ Καπ Μαλαισίας. Στόχος του είναι να μετασχηματίσει και να μετακινήσει το μαλαισιανό ποδόσφαιρο προς τα εμπρός.

## Ιστορία
Μετά τον ορισμό της MP & Silva από την Ποδοσφαιρική Ομοσπονδία Μαλαισίας (FAM) ως Συνολικό Σύμβουλο για όλα τα μέσα μαζικής ενημέρωσης και τα εμπορικά δικαιώματα για μια εκτεταμένη σειρά διοργανώσεων της FAM, ιδρύθηκε η Football Malaysia LLP με σκοπό τη διαχείρηση των κορυφαίων διοργανώσεων της Μαλαισίας, ενώ ο στόχος της εταιρείας MP & Silva και της FAM είναι να επεκτείνει την εμβέλεια εκπομπής και να μεγιστοποιήσει το εμπορικό δυναμικό των ιδιοτήτων της.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Μαλαισία
Σημαίες και εθνόσημα των Αυστριακών κρατιδίων

Οι **σημαίες των [[Ομόσπονδα κρατίδια της Αυστρίας|Αυστριακών κρατιδίων]]** εμφανίζουν δύο (ή τρεις) ρίγες με βάση τα κύρια χρώματα των αντίστοιχων θυρεών. Αυτές οι σημαίες είναι οι κρατικές σημαίες και εμφανίζονται με τους θυρεούς, αν και η εμφάνιση των σημαιών χωρίς τους θυρεούς είναι συνηθισμένη. Χωρίς τους θυρεούς, μερικές σημαίες είναι πολύ παρόμοιες με μερικές ανεξάρτητες χώρες, όπως αυτές του Τιρόλου και της Άνω Αυστρία (επίσης σχεδόν πανομοιότυπη με τη σημαία της Πολωνίας), ενώ η σημαία της Κάτω Αυστρίας είναι πανομοιότυπη με αυτή της Ουκρανίας. Συχνά, οι σημαίες χρησιμοποιούνται σε κάθετη παραλλαγές με ή χωρίς τον θυρεό. Επίσης, εμφανίζονται και οι θυρεοί.

## Δείτε επίσης
* Σημαία της Αυστρίας
* Θυρεός της Αυστρίας

Κατηγορία:Πολιτισμός της Αυστρίας
Κατηγορία:Ομόσπονδα κρατίδια της Αυστρίας
Κατηγορία:Σημαίες της Αυστρίας
Στα μονοπάτια της ζούγκλας

Το **Στα μονοπάτια της ζούγκλας** (*On Jungle Trails*) είναι συλλογή ιστοριών του Φρανκ Μπακ που περιγράφει τον τρόπο που αιχμαλώτιζε ζώα. Για πολλά χρόνια, το βιβλίο αυτό διδασκόταν στα δημοτικά σχολεία του Τέξας, καθώς είχε εγκριθεί για χρήση σε πολιτειακό επίπεδο.

Μερικά από τα γεγονότα που αναφέρει ο Μπακ είναι παρατηρήσεις, όπως η περιγραφή ενός φολιδωτού μυρμηγκοφάγου που τρώει κόκκινα μυρμήγκια. Μεταξύ άλλων ο Μπακ:

* περιγράφει την σύλληψη μίας ανθρωποφάγου τίγρης (της μοναδικής, όπως εξηγεί, που μεταφέρθηκε ποτέ στην Αμερική)
* παγιδεύει μία σπάνια λεοπάρδαλη όταν, σε αντίθεση με τη συνήθεια των λεοπαρδάλεων, το αιλουροειδές κατέφυγε σε ένα δέντρο
* παγιδεύει ελέφαντες και κροκόδειλους
* μιλάει για το κυνήγι «του μεγαλύτερου ουρακοτάγκου που πιάστηκε ποτέ».

Ο Μπακ μετέφερε αυτά τα ζώα στην Αμερική, αλλά όταν απέκτησε μερικά μικροσκοπικά ελάφια Μαλαισίας (πέλαντοκ) τα μικρότερα ελάφια του κόσμου (8 πόντων), κατέστη αδύνατο να τα μεταφέρει στις Ηνωμένες Πολιτείες Αμερικής λόγω μίας καραντίνας εναντίον των μηρυκαστικών ζώων.

Ο Μπακ γράφει για την κατασκήνωση στη ζούγκλα και τις μεθόδους του για την τροφή και τη φροντίδα των ζώων. Στο τέλος του βιβλίου υπάρχει ένας κατάλογος ζώων που μετέφερε ζωντανά στην Αμερική. Σ' ένα παράρτημα υπάρχουν αρκετές σελίδες με πληροφορίες για διάφορα ζώα της Ασίας, ερπετά και πουλιά. Ο Μπακ τονίζει την άρνησή του να σκοτώσει ζώα και στην επιμονή του να συμπεριφέρεται σ' αυτά με καλοσύνη. «*Οπουδήποτε πηγαίνω, τα παιδιά μού αναφέρουν το βιβλίο και μου λένε πόσα έμαθαν για τα ζώα και τη ζούγκλα απ' αυτό*», είπε ο Μπακ.

## Παραπομπές


Κατηγορία:Πολιτισμός του Τέξας
Κατηγορία:Παιδικά βιβλία